משה נתן רובינשטיין

הרב משה נתן הלוי רובינשטיין (ה'תרי"ב, 1852 – לאחר ה'תרע"ד, 1914) היה רב אוקראיני, פוסק ומחבר תורני, רבן של דובנו, ויניצה ועוד. מחבר שו"ת "אלף המגן" וספר כללי הש"ס "כלילת המנורה". נולד לרב מרדכי מנחם מנדל הלוי (נפטר בתרנ"ה), חתנו של הרב רפאל רובינשטיין רבה של סעלוב ודרשן בסלונים, נכדו של הרב יחיאל היילפרין רבה של מינסק (מחבר "סדר הדורות"). התגורר בלודמיר, למד בה ונסמך לרבנות בשנת תר"מ (1880) בידי הנצי"ב מוולוז'ין, הרב מרדכי גימפל יפה, הרב שניאור זלמן פרדקין ("הגאון מלובלין") ועוד. שימש כרב באוזדיוטיץ בפלך ווהלין, דובנו בפלך ווהלין, קחובקה בפלך חרסון, ובויניצה בפלך פודוליה במשך שנים רבות. בשנת ה'תרמ"ז הוציא לאור את החלק הראשון של ספר השו"ת שלו "אלף המגן". בפתח הספר נדפסו הסכמות מאת הנצי"ב, הרב רפאל שפירא, הרב מרדכי גימפל יפה, הרב צבי הירש אורנשטיין ועוד. ספרו "כלילת המנורה" על כללי הש"ס מצוטט בקרב האחרונים. הרב יהודה ליב מימון ציין: בין כל גדולי הרבנים האשכנזים, אשר זכיתי להכירם פנים אל פנים, ידעתי רק אחד מהם שהשקיע את עצמו בכללי התלמוד, והוא ידידי המנוח, רבי משה נתן רובינשטיין (ז"ל), רבה של וויניצא שחיבר ספר "כלילת המנורה" על כללי הש"ס (והרב בעל "שדי חמד" מזכירו כמה פעמים לשבח ולתהילה) ומלבד זה חיבר ספר גדול בן מאה גליונות בערך על "ספר הכריתות", ספר נפלא מאד, שלא זכה להדפיסו בחייו, ושלא ראיתי כמוהו בתוך ספרי הכללים. הספר נאבד ואיננו. — "מדי חודש בחודש", סיני לח, תשרי-אדר תשט"ז, עמ' סח גם הרב מרדכי גימפל יפה, בהסכמתו על ספר "אלף המגן" בשנת תרמ"ב (1882), ציין כי עיין בספרי המחבר העתידים להיות מודפסים, ו"בהם הכי נכבד בעיני ספרו "מאורות נתן" על ס' הכריתות לרבינו הר"ש מקינון זצ"ל. הנהו ספר נחמד יהי ד"א [=ה' אלוקיו] עמו לגומרו ולסדרו". חתנו הוא הרב אברהם רבין (מחבר "תולדות יוסף" על הרב יוסף סג"ל לנדא מיאשי), בנו של הרב יהושע העשל רבין רבה של ליטין. בנו הוא הרב רפאל יוסף רובינשטיין, רבה של וואראנאוויצא בפלך פודוליה, מחותנו של הרב אברהם הלוי סטפנסקי (מחבר "דרך תמים" ו"אות לטובה"). בן דודו נוח, הוא הרב יוסף דוד רובינשטיין רבן של הרדזישצ'ה ווסילישקי. אלף המגן – שו"ת, חלק ראשון: וורשה תרמ"ז (1887), חלק שני: ברדיצ'ב תרע"ב כלילת המנורה – חידושים בסוגיות הש"ס וכללי הש"ס, ומעט דרשות והספדים, ברדיצ'ב תרנ"ב כבוד חכמים – הספדים על הרב יצחק אלחנן ספקטור והרב ירוחם יהודה ליב פרלמן ממינסק, ברדיצ'ב תרנ"ז (1896) דרש משה – על הגדה של פסח, ברדיצ'ב תרס"ג נר מצווה – חידושים על תרי"ג מצוות, ברדיצ'ב תרס"ד (1905) שמן אפרסמון – על מסכת אבות, ברדיצ'ב תרס"ז תפארת המשנה – על משניות מסכת ברכות, ברדיצ'ב תרע"ה שמואל נח גוטליב, אהלי שם, פינסק תרע"ב, עמ' 62 הרב משה נתן הלוי רובינשטיין, שדה הבקורת, המליץ, 12 בפברואר 1900 אגרת מרבי משה נתן רובינשטיין אב"ד דובנא-וואהלין לרבה של לונדון-רבי נתן אדלר. תרמ"ח (1888), באתר בידספיריט ספר דלתי תשובה, חידושי הלכה על יורה דעה. חלק שני. ווילנא, תרנ"ה – עם הגהות הרב רובינשטיין, באתר בידספיריט מחבר הספרים "אבן שוהם" על אגדות רבה בר בר חנה, וילנה תרכ"א; ו"אבני נזר" על הגדה של פסח, וילנה תרכ"ג. פנחס פעסיס, דובנא, המליץ, 9 בנובמבר 1894; הרב משה נתן הלוי רובינשטיין, דובנא, המליץ, 14 במאי 1895; הרב משה נתן הלוי רובינשטיין, עזרת ה' בגבורים!, הצפירה, 14 במאי 1895 במקום נוסף ציין: "מלבד זה ראיתי אצלו בכתובים מאות גליונות של תשובות, שעדיין לא נדפסו וכנראה שכל הכתבים נאבדו בשנות המלחמה, אבל מצטער אני בייחוד על ספר גדול אחד שחיבר והוא ביאור על ספר הכריתות לר"ש מקימון, ספר זה החזיק יותר מחמש מאות דפים בתבנית פוליו ועל פי רצונו של המחבר היה איתי בביתי מספר שבועות ועברתי עליו כולו והיה שם הרבה פנינים ומרגליות טובות בנוגע לדרכי התלמוד ופסקי ההלכות. וחבל על דאבדין" (הרב י. ל. הכהן מימון, פרקי זכרונות על הציוניות, הצופה, 4 בדצמבר 1953). על אודותיו ראו: שמואל נח גוטליב, אהלי שם, פינסק תרע"ב, עמ' 109 דף על אודותיו באתר אישי ישראל אברהם ראבין (חתנו), מודעה על צאת הספר לאור, המודיע, 18 באפריל 1912 (התאריך לפי הלוח היוליאני) מודעה, הצפירה, 23 במרץ 1903 מודעה עם צאת הספר לאור, הצפירה, 21 ביוני 1905